CELEX: E2010J0016
Language: fi
Date: 2011-09-12 00:00:00
Title: Tuomioistuimen tuomio, annettu 12 päivänä syyskuuta 2011 , asiassa E-16/10 – Philip Morris Norway AS vastaan Norjan valtio, asiamiehenään terveysministeriö (Tavaroiden vapaa liikkuvuus – tupakkatuotteiden esillepanon kielto – ETA-sopimuksen 11 ja 13 artikla – määrällisiä rajoituksia vastaavat toimenpiteet – myyntijärjestelyt – kansanterveyden suojeleminen – suhteellisuusperiaate)

27.9.2012   
            
            
               FI
            
            
               Euroopan unionin virallinen lehti
            
            
               C 291/14
            
         TUOMIOISTUIMEN TUOMIO,
   annettu 12 päivänä syyskuuta 2011,
   asiassa E-16/10
   Philip Morris Norway AS vastaan Norjan valtio, asiamiehenään terveysministeriö
   (Tavaroiden vapaa liikkuvuus – tupakkatuotteiden esillepanon kielto – ETA-sopimuksen 11 ja 13 artikla – määrällisiä rajoituksia vastaavat toimenpiteet – myyntijärjestelyt – kansanterveyden suojeleminen – suhteellisuusperiaate)
   2012/C 291/05
   Asiassa E-16/10, Philip Morris Norway AS vastaan Norjan valtio, asiamiehenään terveysministeriö, Oslo tingrett (Oslon käräjäoikeus) on esittänyt EFTAn tuomioistuimelle valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla PYYNNÖN, joka koskee ETA-sopimuksen 11 ja 13 artiklan tulkintaa ja erityisesti sitä, muodostaako tupakkatuotteiden esillepanon vähittäismyymälöissä kieltävä laki, jollainen Norjassa on, ETA-sopimuksen 11 artiklassa tarkoitetun kyseisen artiklan lainvastaisen rajoituksen ja jos rajoitus todetaan 11 artiklaa sääntöjenvastaisesti rajoittavaksi, mitkä kriteerit ovat ratkaisevia määritettäessä kyseisen esillepanokiellon suhteellisuutta ETA-sopimuksen 13 artiklaan nähden. EFTAn tuomioistuin, toimien kokoonpanossa Carl Baudenbacher, presidentti, sekä tuomarit Thorgeir Örlygsson (esittelevä tuomari) ja Per Christiansen, antoi 12 päivänä syyskuuta 2011 tuomion, jonka tuomiolauselma on seuraava:
   
               1.
            
            
               ETA-valtion kansallisella lainsäädännöllä määräämä tupakka-tuotteiden esillepanon kielto, jollainen käsiteltävässä tapauksessa on kyseessä, muodostaa ETA-sopimuksen 11 artiklassa tarkoitettua määrällistä rajoitusta vastaavan toimenpiteen. Itse asiassa kielto vaikuttaa enemmän muista ETA-valtioista maahantuotujen tuotteiden markkinointiin, kuin sellaisten maahantuotujen tuotteiden markkinointiin, joita vielä äskettäin valmistettiin Norjassa.
            
         
               2.
            
            
               On kansallisen tuomioistuimen vastuulla yksilöidä kyseessä olevan lainsäädännön todelliset tavoitteet ja päättää, voidaanko kansanterveydellinen tavoite tupakoinnin yleisestä vähentämisestä saavuttaa vähemmän rajoittavilla keinoilla kuin tupakkatuotteiden esillepanon kiellolla.